
Uznesenie Okresný súd Stará Ľubovňa v rodinnoprávnej veci starostlivosti súdu o maloleté dieťa: A. B., nar. XX.XX.XXXX, trvale bytom C. D. XXXX/XX, XXX XX E. F., t.č. G. F. H. XXX, zastúpená kolíznym opatrovníkom: Úrad práce, sociálnych vecí a rodiny Stará Ľubovňa, Farbiarska 57, 064 01 Stará Ľubovňa, dieťa rodičov, otec: I. B., nar. XX.XX.XXXX, trvale bytom H. J. XXX/X, B. G. K., matka: F. B., nar. XX.XX.XXXX, trvale bytom C. D. XXXX/XX, XXX XX E. F., t.č. Ústav na výkon väzby a Ústav na výkon trestu odňatia slobody Prešov, za účastí: 1/ osoby, ktorej bolo dieťa zverené do náhradnej osobnej starostlivosti: F. B., nar. XX.XX.XXXX, trvale bytom G. F. H. XXX, 2/ osoby, ktorej bolo dieťa zverené do dočasnej starostlivosti na základe neodkladného opatrenia: F. A., nar. XX.XX.XXXX, trvale bytom L. H. XXX, v konaní o zrušenie neodkladného opatrenia takto rozhodol: I. Súd r u š í neodkladné opatrenie nariadené Okresným súdom v Starej Ľubovni sp. zn. 2P/139/2025 zo dňa 24.10.2025, ktoré nadobudlo právoplatnosť dňa 03.12.2025. II. Žiaden z účastníkov nemá nárok na náhradu trov konania. odôvodnenie: 1. Uznesením sp. zn. 2P/150/2025 zo dňa 20.01.2026 súd začal konanie z úradnej povinnosti o zrušenie neodkladného opatrenia sp. zn. 2P/139/2025 zo dňa 24.10.2025, ktorým bolo nariadené matke mal. dieťaťa, F. B., nar. XX.XX.XXXX, odovzdať mal. syna A. do starostlivosti jeho krstnej matky, F. A.. 2. Uznesením sp. zn. 2P/5/2026 zo dňa 21.01.2026 súd ustanovil mal. dieťaťu kolízneho opatrovníka Úrad práce sociálnych vecí a rodiny v Starej Ľubovni. 3. Z pripojeného súdneho spisu sp. zn. 2P/150/2025 týkajúceho sa starostlivosti súdu o mal. A. B. vyplýva, že rozsudkom č.k. 2P/150/2025-51 zo dňa 11.12.2025, ktorý nadobudol právoplatnosť dňa 03.01.2026, bol mal. A. B. zverený do náhradnej osobnej starostlivosti jeho tety F. B., nar. XX.XX.XXXX, ktorej súd vymedzil rozsah práv a povinnosti tak, že je povinná vykonávať náhradnú osobnú starostlivosť o maloleté dieťa v rovnakom rozsahu, v akom ju vykonávajú rodičia, právo zastupovať maloleté dieťa a spravovať jeho majetok má iba v bežných veciach. Súčasne zaviazal rodičov povinnosťou platiť výživné – otca v rozsahu 100,- eur mesačne, matku sumou 30 % zo sumy životného minima na nezaopatrené, neplnoleté dieťa a vyslovil, že žiaden z účastníkov nemá nárok na náhradu trov konania. 4. Podľa § 363 zákona č. 161/2015 Z.z. Civilný mimosporový poriadok (ďalej len C.m.p.) súd môže aj bez návrhu zrušiť nariadené neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 5. Podľa § 367 ods. 7 C.m.p. súd zruší neodkladné opatrenie, ak sa zmenia pomery alebo ak odpadli dôvody, pre ktoré bolo nariadené.
6. Podľa § 367 ods. 8 C.m.p. o návrhu na zrušenie neodkladného opatrenia rozhodne súd do desiatich dní od jeho doručenia. 7. Vzhľadom na vyššie uvedené skutočnosti má súd za to, že v danom prípade už pominuli dôvody, pre ktoré bolo nariadené matke mal. dieťaťa F. B. odovzdať mal. dieťa do dočasnej starostlivosti ich krstnej matky F. A.. Právoplatným rozsudkom č.k. 2P/150/2025-51 zo dňa 11.12.2025 bol mal. A. B. zverený do náhradnej osobnej starostlivosti jeho tety F. B., ktorej bol vymedzený rozsah práv a povinností tak, že je povinná vykonávať náhradnú osobnú starostlivosť o maloleté dieťa v rovnakom rozsahu, v akom ju vykonávajú rodičia, právo zastupovať maloleté detí a spravovať ich majetok má iba v bežných veciach. Z uvedených dôvodov súd nariadené neodkladné opatrenie zrušil, tak ako je to uvedené vo výrokovej časti tohto uznesenia. 8. O trovách konania súd rozhodol v súlade s ustanovením § 52 C.m.p. podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie, ktoré sa podáva do 15 dní od doručenia uznesenia na súde, proti rozhodnutiu ktorého smeruje. V odvolaní sa má popri všeobecných náležitostiach (§127 C.s.p.) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

